Pynlose migraine | Health24
Ek het groot geword met 'n baie pynlike migraine (ek dink dit het die onklasieke naam van 'clasic migraine' of iets van die aard). Totdat ek uitgevind het wat dit is, het ek sommer 6 Grandpa's op 'n slag gedrink, wat ook nie gehelp het nie. Daarna het ek meer gesofistikeerde middels begin gebruik (Sondomigran). Dit was sowat 35 jaar gelede.
Heelwat jare gelede al, het dit omgeskakel in een of ander okulêre tipe migrain; 'n pynlose migrain. Ek ervaar slegs auro tydens 'n aanval, en dit wissel van hewige auro na somtyds nie so kwaai nie. Somtyds meer kleure en somtyds minder. Absoluut geen pyn nie.
Wanneer ek 'n aanval kry, kyk ek op die horlosie en stel dan alles wat ek mee besig is uit vir 20 minute, want dit is hoe lank dit hou.
2o Minute van flitsende ligte in alle kleure voor my.
Kan baie ure voor 'n rekenaar daartoe bydra? Die alergie-spekulasie, ek dink nie dit is 'n alergie vir iets spesifieks nie. Dit kan meer waarskynlik spanning wees.
Ek sal daarmee kan saamleef indien ek weet dat dit nie die voorspel van iets anders is nie - en dit is wat my bekommer.
Die toestand waar iemand die aura kry sonder die pyn is welbekend. Dit is nie die voorspel van iets ander nie!
Daar is 'n medikasie met die naam 'motilium' wat soms in die toestand help. Wanneer die aura begin, drink u 3 10mg tablette. In 66% van leiers help dit om die aura korter te maak.
Posted by: Dave | 2007/03/30
Baie dankie, Dokter. Wonderlik om te hoor dat dit nie 'n waarkuwing van iets anders is nie, en inderwaarheid 'n welbekende toestand is. Soos reeds gesê, vind ek geen probleem om daarmee saam te leef nie, maar het slegs hierdie gerusstelling nodig gehad. Baie dankie ook vir die inligting oor 'motilium'. Indien dit nie voorskrif medikasie is nie, sal ek dit môreoggend by die apteek kry. Andersins 'n dag of twee later. Nog 'n keer baie dankie, en mag jy 'n heerlike naweek hê:-)